EkBass/fiwiki-20250220-pages-articles huggingface dataset:
Hurtigruten

Hurtigruten () on Norjan rannikkopaikkakuntia yhdistävä säännöllinen lauttareitti. Se perustettiin Richard Within aloitteesta vuonna 1893 viikoittaisena höyrylaivayhteytenä Trondheimin ja Hammerfestin välille. Sitä laajennettiin valtion tuella 11 päivää kestäväksi matkaksi Bergenistä pohjoiseen Kirkkoniemeen ja takaisin. Mukaan tuli silloin myös uusia välietappeja. Nykyään reitillä on 35 pysähdyspaikkaa päätesatamat mukaan lukien. Hurtigruten on ollut monelle norjalaiselle rannikkopaikkakunnalle elintärkeä tavaroiden ja ihmisten kuljetustapa. Hurtigrutenin laivat liikennöivät jatkuvasti yli 2 000 kilometriä pitkää reittiä ympäri vuoden. Vuosittain reittiä käyttää lähes puoli miljoonaa matkustajaa: 440 000 matkustajaa vuonna 2000. Tavaraa kuljetetaan vuosittain satoja tuhansia tonneja. Nykyisin reitillä liikkuu myös paljon ulkomaisia turisteja. Laivat liikennöivät lähes poikkeuksetta, sääoloista riippumatta. Peruutuksia kuitenkin tapahtuu, lähinnä syksy- ja talviaikana. Tällöin laiva saattaa myrskyssä jättää Vesisaaren ja Kirkkoniemen välisen osuuden ajamatta. Myös Stamsundin ja Svolværin osuus peruutetaan usean kerran vuodessa. Silloin Hurtigruten ajaa Länsivuonon kaakkoisreunaa pitkin Bodøn ja Stokmarknesin välin ja jättää poikkeamatta Lofooteilla. Stokmarknesissa sijaitsee Hurtigruten-museo. ==Hurtigrutenin satamat== * Bergen * Florø * Måløy * Torvik * Geiranger * Ålesund * Molde * Kristiansund * Trondheim * Rørvik * Brønnøysund * Sandnessjøen * Nesna * Ørnes * Bodø * Stamsund * Svolvær * Stokmarknes * Sortland * Risøyhamn * Harstad * Finnsnes * Tromssa * Skjervøy * Øksfjord * Hammerfest * Havøysund * Honningsvåg * Kjøllefjord * Mehamn * Berlevåg * Båtsfjord * Vuoreija (Vardø) * Vesisaari (Vadsø) * Kirkkoniemi (Kirkenes) == Laivat == Hurtigruten-laivat sekä niiden rakennusvuodet ja -paikat: * M/S Roald Amundsen (2019, Ulsteinvik, Ulstein, Norja) * M/S Spitsbergen (2016, Svolvær, Vågan, Norja) * M/S Trollfjord (2002, Rissa, Fosen, Norja) * M/S Midnatsol (2003, Rissa, Fosen, Norja) * M/S Finnmarken (2002, Ulsteinvik, Ulstein, Norja) * M/S Polarlys (1996, Ulsteinvik, Ulstein, Norja) * M/S Lofoten (1964, Oslo, Norja) * M/S Kong Harald (1993, Stralsund, Saksa) * M/S Nordlys (1994, Stralsund, Saksa) * M/S Nordkapp (1996, Ulsteinvik, Ulstein, Norja) * M/S Nordnorge (1997, Ulsteinvik, Ulstein, Norja) * M/S Richard With (1993, Stralsund, Saksa) * M/S Nordstjernen (1956, Hampuri, Saksa) * M/S Vesterålen (1983, Harstad, Norja) Kuva:Stamsund Hurtigruten Trollfyord.jpg|M/S Trollfjord Kuva:MS Nordnorge in Molde.jpg|M/S Nordnorge Kuva:Nordkapp1.jpg|M/S Nordkapp Kuva:MS-Vesteralen in Geiranger fjord 0131.JPG|M/S Vesterålen == Lähteet == == Aiheesta muualla == * Kotisivut *
Jaroslav Sakala

Jaroslav Sakala (s. 14. heinäkuuta 1969 Krnov, Tšekkoslovakia)Jaroslav Sakala Sports Reference LLC on tšekkiläinen mäkihyppääjä. Sakalan paras saavutus arvokisoista on lentomäen maailmanmestaruus Planicasta vuodelta 1994. Falunin MM-hiihdoista 1993 hän voitti henkilökohtaisissa kilpailuissa hopeaa ja pronssia sekä joukkuekilpailussa hopeaa. Albertvillen olympialaisissa 1992 hän sai pronssia Tšekkoslovakian joukkueessa. Mäkihypyn maailmancupissa Sakala saavutti neljä osakilpailuvoittoa. Hänen paras saavutuksensa kokonaiskilpailussa oli toinen sija kaudella 1992–1993. Samalla kaudella hän sijoittui Keski-Euroopan mäkiviikon yhteispisteissä kolmanneksi. Sakala lopetti hyppyuransa 33-vuotiaana vuoden 2002 kevääseen jäätyään Tšekin olympiamiehistön ulkopuolelle. Seuratasolla hän edusti MEZ Fenstatia. Sakalan poika Filip Sakala (s. 21.5.1996) oli ensimmäistä kertaa mukana Tšekin maajoukkueessa Seefelfin MM-kisoissa 2019. == Maailmancupin osakilpailuvoitot == Päivä Kilpailupaikka Maa Mäki 30\. tammikuuta 1993 Tauplitz Itävalta lentomäki 31\. tammikuuta 1993 Tauplitz Itävalta lentomäki 16\. tammikuuta 1994 Liberec Tšekki suurmäki 20\. maaliskuuta 1994 Planica Slovenia lentomäki == Lähteet == * === Viitteet === Luokka:Tšekkiläiset mäkihyppääjät Luokka:Tšekkoslovakialaiset mäkihyppääjät Luokka:Tšekkoslovakialaiset olympiamitalistit Luokka:Vuonna 1969 syntyneet Luokka:Elävät henkilöt
Antonio Lauro

Antonio Lauro (3. elokuuta 1917 – 18. huhtikuuta 1986) oli venezuelalainen säveltäjä ja kitaristi. Kitaralla on keskeinen osa suurimmassa osassa hänen tuotantoaan. Lauro syntyi Ciudad Bolivarissa vuonna 1917. Hänen isänsä oli parturi, joka lauloi ja soitti kitaraa harrastuksenaan. Isä kuoli pojan ollessa 5-vuotias. Neljä vuotta isän kuoleman jälkeen perhe muutti Caracasiin, jossa Lauro alkoi opiskella musiikkia Vicente Emilio Sojon johdolla. Vuosina 1951-1952 sotilasjuntta vangitsi Lauron hänen näkemystensä vuoksi. Lauro jatkoi sävellystä vankeutensakin aikana. Hän sävelsi vankilassa muun muassa Suite Venezolanan pianolle ja sonaatin kitaralle. Lauro kuoli Caracasissa huhtikuussa 1986. == Lähteet == Luokka:Venezuelalaiset säveltäjät Luokka:Kitaristit Luokka:Vuonna 1917 syntyneet Luokka:Vuonna 1986 kuolleet
Getafe

Getafe on kaupunki Madridin itsehallintoalueella Espanjassa. Se sijaitsee metropolialueella 14 kilometriä itsehallintoalueen ja maan pääkaupungista Madridista etelään. Kaupungin pinta-ala on noin 79 neliökilometriä. Vuonna 2015 kaupungissa oli 174 921 asukasta.Instituto Nacional de Estadística Kaupungin itäosan läpi virtaa pieni Manzanaresjoki. Getafe on teollisuus- ja liikekeskus, ja siellä sijaitsee suuri sotilaslentokenttä (ICAO: LEGT). Kaupungin suurimpia teollisuuslaitoksia ja työnantajia on EADS:n tehdas, jossa valmistetaan osia Airbusin matkustajalentokoneisiin. Getafen itäosassa sijaitsee Espanjan maantieteellisenä keskipisteenä pidetty Cerro de Los Ángeles, jossa seisoo kuningas Alfonso XIII:n vuonna 1919 rakennuttama Monumento al Sagrado Corazón de Jesús, lähes 12 metriä korkea Jeesusta kuvaava patsas. Getafessa toimii vuonna 1989 perustetun Kaarle III:n yliopiston (Universidad Carlos III de Madrid) pääkampus, joka pitää majaansa tarkoitusta varten täysin uudistetuilla asevoimien vanhoilla kasarmeilla. Kaarle III:n yliopisto on yksi itsehallintoalueen seitsemästä julkisesta yliopistosta, ja sillä on yksiköitä myös Leganésissa ja Colmenarejossa. Kaupungin jalkapalloseura Getafe Club de Fútbol on pelannut useita kausia Espanjan pääsarjassa Primera Divisiónissa. Getafesta on hyvät liikenneyhteydet Madridiin. Kaupungit yhdistää toisiinsa useat moottoritiet, Cercanías- lähiliikennejunat sekä Madridin metron MetroSur-linja. == Kuvagalleria == Cerro-angeles.JPG|Cerro de los Ángeles, Espanjan maantieteellinen keskipiste. Cerro-angeles1bis.jpg|Monumento al Sagrado Corazón de Jesús Getafe - Ayuntamiento 1.jpg|Kaupungintalo Getafe-fachada-7.JPG|Catedral de Nuestra Señora de La Magdalena Auditorio Padre Soler - Leganés.JPG|Yliopiston auditorio == Lähteet == == Aiheesta muualla == * Ayuntamiento de Getafe * Google Maps * Luokka:Madridin itsehallintoalueen kaupungit
Hamar

Hamar (metsäsuomeksi Hammari) on kaupunki Norjassa lähellä Lillehammeria. Se sijaitsee Norjan suurimman järven Mjøsan rannalla. Alueella on ollut asutusta ja valtakeskittymä jo vuosina 500–1000, ja kristinuskon Norjaan tuomisen myötä sinne perustettiin piispanistuin. Nykyinen Hamarin keskusta on kilometrin verran keskiaikaisen kaupungin eteläpuolella. Se on merkittävä rautateiden risteyskohta ja kauppapaikka. Se oli myös Hedmarkin läänin hallinnollinen keskus. Hamar sai kaupunkioikeudet vuonna 1849, jonka jälkeen siitä alkoi kehittyä kulttuurin, kaupan ja teollisuuden keskus. Hamar on Porvoon ystävyyskaupunki. Vikinglotto arvotaan Hamarissa. Hamarissa on rautatiemuseo. Vuoden 2023 alussa Hamarissa oli 32 382 asukasta. ==Urheilu== Hamar tunnetaan Norjan luistelukeskuksena; sieltä on kotoisin merkittäviä luistelijoita, ja Hamarin pikaluisteluradalla kisattiin vuoden 1994 talviolympialaisten pikaluistelut. Vuonna 2007 Hamarissa järjestettiin agilityn MM-kilpailut. Hamarilainen jalkapalloseura Hamarkameratene pelaa Norjan ylimmällä sarjatasolla Eliteserienissä. ==Media== Paikallislehti Hamar Arbeiderblad ilmestyy kolmesti viikossa. ==Kuvia== Hamar from air.jpg|Ilmakuva kaupungista Tiedosto:Vikingskipet-Hamar.jpg|Pikaluisteluhalli Vikingskipet, "viikinkilaiva") Hamar domkirke.jpg|Hamarin tuomiokirkko Norsk Tipping-Bulding Hamar.JPG|Norsk Tipping -rahapeliyhtiön pääkonttori ==Tunnettuja henkilöitä== * Anders Baasmo Christiansen (s. 1976), näyttelijä * Egil Danielsen (1933–2019), keihäänheittäjä * Stig Joar Haugen, Srig Brenner tai Unge Ferrari (s. 1990), räppäri * Rosemarie Köhn (1939–2022), Hamarin piispa 1993–2006 * Fredrik Monsen (1878–1954), poliitikko, Hamarin pormestari 1917–1919 * Silje Nergaard (s. 1966), laulaja * Olav Johan Sopp (1860–1931), mykologi * Anette Trettebergstuen (s. 1981), poliitikko * Trygve Slagsvold Vedum (s. 1978), poliitikko * Frida Ånnevik (s. 1984), laulaja ===Muita=== * Ole Ivars, dansband ==Lähteet== *
Allan Pettersson

Gustaf Allan Pettersson (19. syyskuuta 1911 Västra Ryd, Upplands-Bro – 20. kesäkuuta 1980 Tukholma) oli ruotsalainen säveltäjä. Pettersson syntyi Västra Rydissä Upplands-Bron kunnassa vuonna 1911, mutta muutti lapsena perheineen Tukholmaan. Pettersson hankki ensimmäisen viulunsa ollessaan 12-vuotias. Hän itseopiskeli viulunsoittoa useita vuosia ennen kuin hän vuonna 1930 pääsi konservatorioon opiskelemaan. Pettersson aloitti säveltämisen samoihin aikoihin. Hänen varhaisimpia teoksiaan ovat muun muassa kaksi elegiaa viululle ja pianolle (1934) ja fantasia alttoviululle (1936). Vuonna 1939 Pettersson siirtyi Pariisiin opiskelemaan alttoviulun soittoa. Hän sävelsi ensimmäisen sinfoniansa Pariisissa vuonna 1951. Pettersson sairastui vuonna 1953 artriittiin, josta hän ei koskaan parantunut. Vuonna 1970 säveltäjä joutui sairaalaan munuaistaudin vuoksi. Hän jatkoi säveltämistään sairaalassa ja hänen viimeiseksi teoksekseen jäivät 16. sinfonia ja alttoviulukonsertto. Pettersson kuoli kesäkuussa 1980. ==Lähteet== Luokka:Ruotsalaiset säveltäjät Luokka:Vuonna 1911 syntyneet Luokka:Vuonna 1980 kuolleet
Safka

Safka tarkoittaa seuraavia: * ruoka, ravinto ==Henkilöt== Safka on seuraavien henkilöiden nimi: * Eero Pekkonen (s. 1954), taiteilijanimi Safka, suomalainen muusikko * Melanie Safka (1947–2024), yhdysvaltalainen laulaja ja lauluntekijä.
RGD-33

RGD-33 (РГД-33, Ручная Граната Дьяконова обр. 1933 года, Rutšnaja Granata Djakonova) oli neuvostoliittolainen toisessa maailmansodassa käytetty varsikäsikranaatti. Se kehitettiin vuonna 1933 ensimmäisessä maailmansodassa käytetystä mallin 1914 kranaatista. Kranaatin räjähdeosa sisälsi noin 200 grammaa TNT-räjähdysainetta, koko kranaatti oli noin 200 mm pitkä ja painoi noin 600 grammaa. Sen heittoetäisyys oli 35–40 metriä ja sytytysviive oli kolmesta ja puolesta sekunnista neljään sekuntiin. Sirpaleiden vaikutussäde oli noin 15 metriä, mutta yksittäiset sirpaleet saattoivat lentää jopa 100 metrin päähän. Kranaatti voitiin varustaa metallisella 100 grammaa painavalla lisävaipalla sirpalemäärän lisäämiseksi ja vaikutusetäisyyden lisäämiseksi noin 30 metriin. RGD-33 oli monimutkainen valmistaa ja käyttää, ja se korvattiin myöhemmin sodan aikana RG-42 munakäsikranaatilla. Venäjän presidentti Boris Jeltsin räjäytti 11-vuotiaana vasemman kätensä peukalon ja etusormen irti purkaessaan RGD-33-kranaattia, jonka hän oli varastanut asevarastosta. Luokka:Heittoaseet Luokka:Kranaatit
Aion (albumi)

Aion on CMX-yhtyeen kymmenes studioalbumi, joka julkaistiin marraskuussa 2003. Aion oli listaykkösenä Suomen albumilistalla kahden viikon ajan ja myi kultaa. Albumin kappaleiden sanoituksissa keskeisenä teemana on paholainen. A. W. Yrjänän mukaan ”lauluista tuli kuva pahuudesta, saatanasta meissä. Kaikesta, mitä ei voi ikinä tietää.” Albumi sai ylistävät arvostelut. == Kappaleet == Sävellykset ja sovitukset CMX, sanoitukset A. W. Yrjänä. # # # # # # # # # # # ==Tekijät== ===Yhtye=== *A. W. Yrjänä – basso, laulu, taustalaulu ja akustinen kitara *Janne Halmkrona – kitara, basso, trumpetti, rhodes, kellopeli ja taustalaulu *Timo Rasio – kitara, basso ja taustalaulu *Tuomas Peippo – rummut ja lyömäsoittimet ===Muut=== *Rauli Eskolin – kosketinsoittimet, ohjelmointi ja jousisovitukset *Anna-Leena Haikola, Janne Ahvenainen, Kati Kiraly, Marja- Sisko Lahti, Riikka Lampinen, Maija Juuti, Lotta Poijärvi ja Siiri Rasta – jouset *Pauli Saastamoinen – masterointi == Arvostelut == * Desibeli.net: * Imperiumi.net: * Noise.fi: * Rockmusica.net: * Soundi: == Lähteet == == Aiheesta muualla == * Kiuru, Arto: Sukellus pahuuden ytimeen. Kaleva 30.6.2004. * Mattila, Ilkka: Aion. Helsingin Sanomat 21.11.2003. * Luokka:CMX:n albumit Luokka:Vuoden 2003 albumit Luokka:Rauli Eskolinin tuottamat albumit
Havaianas

Havaianas [avaianas] on brasilialainen kenkiä myyvä yritys, joka on tunnettu parhaiten kumisista varvassandaaleistaan. Havaianakset luotiin vuonna 1962, jonka jälkeen niitä on valmistettu yli kaksi miljardia paria. Brasilian lisäksi niitä myydään Yhdysvalloissa, Euroopassa ja Australiassa. Sandaalin ulkoasu sai vaikutteita japanilaisten kimonon kanssa käytettävistä zōri- sandaaleista. Yhä edelleen Havaianakset tunnetaan tästä yksinkertaisesta, kahdesta isovarpaan väliin yhtyvän remmin muotoilustaan. Eri värivaihtoehtojen ja kuviontien lisäksi Havaianaksia saa nykyään myös korkeakorkoisina versioina. == Lähteet == ==Aiheesta muualla== *Havaianaksia valmistavan yrityksen sivut. Luokka:Brasilialaiset yritykset Luokka:Jalkinevalmistajat Luokka:Kenkämerkit en:Flip-flops
Wojciech Fortuna

Wojciech Fortuna (s. 6. elokuuta 1952 Zakopane) on puolalainen mäkihypyn olympiavoittaja.Sports Reference LLC Suurelle yleisölle tuntematon 19-vuotias Fortuna voitti yllättäen Sapporon olympiakisoissa 1972 suurmäen kultamitalin. Hän hyppäsi kilpailun ensimmäisellä kierroksella 111-metrisen hypyn, kahdeksan metriä pidemmälle kuin seuraavaksi pisin hyppy, ja vaikka hän toisella kierroksella pääsi vain 87,5 metriin, riittivät hänen pisteensä voittoon 0,1 pisteen erolla sveitsiläiseen Walter Steineriin. Muutamaa päivää aiemmin normaalimäen kilpailussa Fortuna sijoittui kuudenneksi.Arponen, ym., s. 267 Fortunan voittoa pidettiin onnenkantamoisena, eikä hän enää sen jälkeen kyennyt vastaavan tasoisiin saavutuksiin. Osuvasti hänen nimensä Fortuna tarkoittaa onnea, onnekasta sattumaa. Fortuna oli 38 vuoden ajan Puolan ainoa olympiavoittaja talviolympialaisissa, kunnes vuonna 2010 Justyna Kowalczyk voitti kultaa 30 kilometrin perinteisen hiihtotavan yhteislähtökisassa. == Lähteet == * * === Viitteet === Luokka:Puolalaiset mäkihyppääjät Luokka:Puolalaiset olympiavoittajat Luokka:Vuonna 1952 syntyneet Luokka:Elävät henkilöt
Bodö

Bodö on saari Porvoon ulkosaaristossa. 175 hehtaarin kokoisella saarella asuu vakituisesti kolme henkilöä. ==Lähteet== Luokka:Porvoon saaret
Yukio Kasaya

Yukio Kasaya (; 17. elokuuta 1943 Yoichi, Hokkaido – 23. huhtikuuta 2024https://www.hokkaido-np.co.jp/article/1005289/) oli japanilainen mäkihypyn olympiavoittaja, jonka uran parhaat vuodet ajoittuivat 1970-luvun alkuun.Arponen, ym., s. 272–273 Kasaya kilpaili jo 1960-luvulla kaksissa olympialaisissa ilman menestystä: Innsbruckissa 1964 hän sijoittui 11:nneksi isossa mäessä ja 23:nneksi pienessä mäessä, ja Grenoblessa 1968 hän oli 20. isossa mäessä ja 23. pienessä mäessä.Sports reference LLC Vysoké Tatryn MM- kilpailuissa 1970 Kasaya saavutti normaalimäen kilpailusta hopeaa. Keski- Euroopan mäkiviikolla 1971–1972 Kasaya voitti kolme ensimmäistä osakilpailua ylivoimaisesti ja johti kokonaiskisaa yli 50 pisteen erolla. Ennen neljättä, Bischofshofenin päätöskilpailua, Japanin joukkue lähti kuitenkin kotimaahansa keskittymään olympialaisia varten. Sapporon olympialaisissa japanilaiset ottivat Kasayan johdolla pienestä mäestä kolmoisvoiton. Isossa mäessä Kasaya sijoittui seitsemänneksi. Innsbruckin olympialaisissa 1976 Kasaya sijoittui vielä pienessä mäessä 16:nneksi ja suurmäessä 17:nneksi. Sittemmin hän toimi mäkihyppytuomarina. == Lähteet == * * === Viitteet === Luokka:Japanilaiset mäkihyppääjät Luokka:Japanilaiset olympiavoittajat Luokka:Vuonna 1943 syntyneet Luokka:Vuonna 2024 kuolleet
Stephen Heller

Stephen Heller (15. toukokuuta 1813 – 14. tammikuuta 1888) oli unkarilainen säveltäjä ja pianisti. Hänet lähetettiin 9-vuotiaana opiskelemaan Carl Czernyn johdolla. Vuonna 1838 Heller muutti Pariisiin, jossa hän elätti itsensä työskentelemällä opettajana, säveltäjänä ja kirjailijana. Suurin osa Hellerin sävellyksistä on pianomusiikkia. == Aiheesta muualla == * Luokka:Unkarilaiset säveltäjät Luokka:Unkarilaiset pianistit Luokka:Vuonna 1813 syntyneet Luokka:Vuonna 1888 kuolleet
Karoteenit

Karoteenit ovat fotosynteesissä tarvittavia oransseja väriaineita. Karoteenit ja ksantofyllit kuuluvat karotenoideihin. Tunnetuimpia karoteeneja ovat alfa-, beeta-, gamma- ja delta-karoteeni sekä lykopeeni. Karoteeneja tunnetaan yli 600 erilaista. Alfa-, beeta- ja delta-karoteeni ovat A-vitamiinin esiasteita. Karoteenit muuttuvat ihmisen elimistössä osittain A-vitamiiniksi, kuten jotkut muut karotenoidit. Beta-karoteiini antaa vatustuskykyä joitakin syöpiä sekä sydän- ja versuonitauteja vastaan. Karoteiineja on muun muassa joissakin syötäväksi kelpaavissa luonnon kasveissa, persiljassa, lehtikaalissa, paprikassa, porkkanassa, joissakin marjoissa, maississa ja tomaatissa. Beta- ja alfa-karoteiinia on myös aprikoosissa ja kurpitsassa. ==Lähteet== == Aiheesta muualla == *Poliklinikka: Karoteeni Luokka:Kasvifysiologia Luokka:Vitamiinit Luokka:Elintarvikelisäaineet
Beetakaroteeni

Beetakaroteeni on antioksidantti, joka on A-vitamiinin esiaste. Esimerkiksi porkkana sisältää runsaasti luonnollista beetakaroteenia. Synteettistä beetakaroteenia ja karotenoideja käytetään elintarvikkeiden lisäaineena E-koodilla E 160a. Saksalainen kemisti Heinrich Wilhelm Ferdinand Wackenroder eristi ensimmäisenä beetakaroteenin porkkanasta vuonna 1831. Beetakaroteenin kemiallisen kaavan selvitti 1907 saksalainen kemisti Richard Martin Willstätter yhdessä assistenttinsa Walter Miegin kanssa. Willstätter sai Nobelin kemianpalkinnon vuonna 1915. Yhdisteen rakenteen määritteli vuonna 1931 Paul Karrer, joka sai Nobelin kemianpalkinnon vuonna 1937 osittain näistä tutkimuksistaan. == Terveysvaikutukset == Beetakaroteenin on havaittu lisäävän noin kolmanneksella vatsa- ja keuhkosyövän esiintyvyyttä tupakoitsijoiden ja asbestille altistuneiden keskuudessa. Kaksoissokkoutetuissa interventiotutkimuksissa käytettiin päiväannoksia, jotka vastasivat 240-360 porkkanagramman sisältämää beetakaroteenia.Druesne-Pecollo, N; Latino-Martel, P; Norat, T; Barrandon, E; Bertrais, S; Galan, P; Hercberg, S (Jul 1, 2010). "Beta-carotene supplementation and cancer risk: a systematic review and metaanalysis of randomized controlled trials.". International journal of cancer. Journal international du cancer 127 (1): 172–84. PMID 19876916. == Katso myös == *Alfa-karoteeni *Gamma-karoteeni *Delta-karoteeni *Epsilon- karoteeni *Zeta-karoteeni ==Lähteet== == Aiheesta muualla == *PubChem: beta Carotene *Human Metabolome Database: B-Carotene *Food Component Database (FooDB): beta-Carotene *DrugBank: Beta carotene *Kyoto Encyclopedia of Genes and Genomes (KEGG): beta-Carotene *ChemBlink: beta-Carotene *Liber Herbarum II: Luettelo beetakaroteenia sisältävistä kasveista *Dr. Duke's Phytochemical and Ethnobotanical Databases: Beta-Carotene *School of Chemistry, University of Bristol: Beta-carotene *Beta-carotene (pdf) *Theodore L. Sourkes, McGill University: The discovery and early history of carotene (pdf) Luokka:Vitamiinit Luokka:Elintarvikevärit Luokka:Seulonnan keskeiset artikkelit
Arnfinn Bergmann

Arnfinn Bergmann (14. lokakuuta 1928 Trondheim, Norja – 13. helmikuuta 2011) oli norjalainen mäkihyppääjä. Bergman voitti 1950 Lake Placidin MM-kisoissa pronssia. Kaksi vuotta myöhemmin, 23-vuotiaana, Oslon olympialaisissa yli 130 000 -päisen kotiyleisönsä edessä Holmenkollenilla hän voitti olympiakultaa. Norjan mestaruuden Bergmann voitti vuosina 1952, 1953 ja 1958. Tammi- helmikuussa 1955 hän voitti Sveitsin mäkiviikon. Mäkihyppyuransa hän lopetti vuonna 1959. == Lähteet == Luokka:Norjalaiset mäkihyppääjät Luokka:Norjalaiset olympiavoittajat Luokka:Vuonna 1928 syntyneet Luokka:Vuonna 2011 kuolleet
Michelangelo Abbado

Michelangelo Abbado (22. syyskuuta 1900 – 24. syyskuuta 1979) oli italialainen viulisti ja säveltäjä. Myös hänen pojistaan, Claudio ja Marcello tuli muusikkoja, ja Michelangelo Abbado antoi heille heidän ensimmäiset soittotuntinsa. Vuonna 1934 Michelangelo Abbado julkaisi viulunsoiton oppikirja Tecnica dei suoni armonicin. == Lähteet == Luokka:Italialaiset viulistit Luokka:Italialaiset säveltäjät Luokka:Vuonna 1900 syntyneet Luokka:Vuonna 1979 kuolleet
Liettuan sosialistinen neuvostotasavalta

Liettuan sosialistinen neuvostotasavalta (, ) eli Liettuan SNT (, ) oli vuodesta 1940 vuoteen 1990 yksi Neuvostoliittoon kuuluneista neuvostotasavalloista. == Historia == Natsi-Saksan ja Neuvostoliiton elokuussa 1939 solmiman niin kutsutun Molotov–Ribbentrop-sopimuksen mukaan Liettua määräytyi kuuluvaksi Saksan etupiiriin, mutta siirrettiin pian Neuvostoliitolle, ja niin Liettuasta tuli järjestyksessä 14. neuvostotasavalta Neuvostoliiton miehitettyä maan kesällä 1940. Neuvostoliitto oli luovuttanut lokakuussa 1939 Liettualle myös Puolalta valtaamansa Vilnan alueen. Vuonna 1941 Neuvostoliittoon hyökännyt Saksa miehitti Liettuan operaatio Barbarossan alkuvaiheessa ja Wehrmachtin sotilashallinnon jälkeen liitti sen siviilihallintoonsa Liettuan päähallintopiirinä.Alenius s. 243–250. Neuvostovalta palautettiin puna-armeijan etenemisen myötä syksyllä 1944.Alenius s. 251. Yhdistynyt kuningaskunta, Yhdysvallat ja monet muut länsivallat pitivät Liettuan miehitystä laittomana. Sodan aiheuttamien menetysten lisäksi Josif Stalinin kaudella vuoteen 1953 mennessä tuhansia ihmisiä murhattiin ja kymmeniätuhansia karkotettiin muualle Neuvostoliittoon, erityisesti vuonna 1949 Siperiaan. Talous pakkokollektivisoitiin, mikä vaikutti kielteisesti elintasoon varsinkin maaseudulla. Metsäveljinä tunnettu vastarintaliike jatkoi joidenkin vuosien ajan aseellista kamppailua neuvostovaltaa vastaan. Huolimatta keskusvallan pyrkimyksistä integroida alue Neuvostoliittoon Liettua pysyi useimpia muita neuvostotasavaltoja yhtenäisempänä etnisesti, mikä osaltaan helpotti 1970-luvulla uudelleenvirinneitä itsenäisyyspyrkimyksiä, jotka saivat lisää vauhtia neuvostotalouden kriisistä 1980-luvun lopulla. Liettua julistautui uudelleen itsenäiseksi 11. maaliskuuta 1990, ensimmäisenä Baltian maista. == Katso myös == * Liettuan kommunistinen puolue == Lähteet == == Aiheesta muualla == *
Viktor Platan

Viktor Platan (16. lokakuuta 1919 Lappeenranta – 12. tammikuuta 2013 Lahtihttp://www.hs.fi/paivanlehti/urheilu/Vanhimmat+olympiak%C3%A4vij%C3%A4t/a1358401107068) oli suomalainen nykyaikainen viisiottelija. Hän oli kuten useimmat ennen vuotta 1948 aloittaneista viisiottelijoista ammatiltaan upseeri. Lontoon olympiakisoissa vuonna 1948 Platan sijoittui nykyaikaisessa viisiottelussa kymmenenneksi. St. Moritzin talviolympialaisissa 1948 hän osallistui ainoana suomalaisena kisoissa näytöslajina olleeseen talviviisiotteluun. Hän joutui keskeyttämään kilpailun kaaduttuaan syöksylaskussa niin, että menetti tajuntansa. Kilpailun 14 osanottajan joukossa hänen sijoituksekseen merkittiin kuitenkin 13:s. == Saavutuksia == * Olympialaisissa Lontoossa 1948 kymmenes (joukkuekilpailua ei kilpailtu, seuraavissa kisoissa käytetyllä pistelaskumenetelmällä Suomi olisi voittanut kultaa) * MM-pronssia Tukholmassa 1949, kuudes 1951 ja kolmastoista 1950; joukkuekilpailussa kolme hopeaa vuosina 1949-1951 * SM-kultaa 1949, hopeaa 1951 ja pronssia 1950, kuudes vuonna 1952 * Puolustusvoimain mestaruuskilpailuissa kultaa 1947 ja hopeaa 1946 == Lähteet == Luokka:Suomalaiset nykyaikaiset viisiottelijat Luokka:Vuonna 1919 syntyneet Luokka:Vuonna 2013 kuolleet
Tours

Tours () on kaupunki Ranskan keskiosissa, Loirejoen varressa, Orléansin ja Atlantin rannikon välissä. Alue on tunnettua viininviljelyseutua. Toursissa oli 138 588 asukasta vuonna 2009. Toursin seudun ranskan kieltä pidetään lähimpänä kirjakieltä olevana murteena. Kaupungin keskustassa on paljon puistoja, ja sitä kutsutaan Ranskan puutarhakaupungiksi. Vanhassa kaupungissa on säilynyt keskiaikaisia taloja. Tyypillinen kattomateriaali on musta laattakivi pohjoisranskalaiseen tyyliin, erotuksena eteläranskalaisista tiilikatoista. == Urheilu ja kulttuuri == Tours toimii vuosittain pyöräilykilpailu Pariisi–Toursin maalipaikkana. Paikallinen jääkiekkojoukkue Diables Noirs de Tours pelaa Ranskan pääsarjassa Ligue Magnusissä ja on voittanut maan mestaruuden 1980. Jalkapalloseura Tours FC pelaa Ranskan toiseksi korkeimmalla sarjatasolla, Ligue 2:ssa. == Katso myös == * Toursin raitiotieliikenne == Lähteet == == Aiheesta muualla == * Luokka:Katoliset pyhiinvaelluskohteet
Puola-Solidaarisuus

Puola-Solidaarisuus ry oli suomalainen yhdistys, jonka päämääränä oli tukea Puolan Solidaarisuus-ammattiyhdistysliikettä sen taistelussa vapaan ammattiyhdistystoiminnan ja demokratian puolesta Puolan kansantasavallassa 1980-luvulla. Yhdistyksen aktiiveina oli mukana suomalaisia hyvin erilaisista poliittisista suuntauksista, kuten vihreästä liikkeestä, uudesta rauhanliikkeestä, Perustuslaillisesta oikeistopuolueesta ja maolaisista. Yhdistyksen ensimmäinen puheenjohtaja oli maolaisliikkeessä aiemmin vaikuttanut Raimo Laakia. Laakian mukaan Puola-Solidaarisuus oli osa toimintaa suomettumispolitiikkaa vastaan. Kuvaavaa Suomen tuon ajan henkiselle ilmapiirille, oli että ulkoministeriö muodosti niin sanotun mustan listan yhdistyksen jäsenistä.Raimo Laakia (toim.): Solidarnoscin nousu tuhosi imperiumin – suomalaisen tukiliikkeen pieni historia. S. 65–83. Sipoo: Raimo Laakia (omakustanne), 2005 ISBN 952-91-9279-7 Ulkoministeri Pär Stenbäck tunnusti listojen keräämisen tammikuussa 1983.Puola-Solidaarisuus ry:n perustajia listattiin, s. 10, Helsingin Sanomat, 28.1.1983 HS Aikakone, tilaajille ==Lähteet== == Aiheesta muualla == * Luokka:Entiset suomalaiset järjestöt Luokka:Kylmä sota Luokka:Puolan historia
Kurt Lindeman

Kurt Evald Rolf Lindeman (s. 1. tammikuuta 1932 Helsinki) on suomalainen nykyaikainen viisiottelija, miekkailija ja ratsastaja. Lindemanilla on olympiaedustuksia kahdessa eri urheilumuodossa. Roomassa 1960 hän sijoittui nykyaikaisen viisiottelun joukkuekilpailussa neljänneksi ja henkilökohtaisessa kilpailussa parhaana suomalaisena yhdeksänneksi. Helsingissä 1952 hän osallistui florettimiekkailuun ja Roomassa 1960 kalpamiekkailuun. Vuonna 1958 Lindeman saavutti nykyaikaisen viisiottelun MM-kilpailuissa hopeaa henkilökohtaisessa kilpailussa ja pronssia joukkuekilpailussa. Samana vuonna hän voitti myös Ruotsin avoimen mestaruuden sekä henkilökohtaisessa kilpailussa että joukkuekilpailussa. Tuona vuonna hän sijoittui Suomen urheilutoimittajien Vuoden urheilija -äänestyksessä kahdeksanneksi ja sai Sportpressenin kultamitalin. Suomen mestaruuden nykyaikaisessa viisiottelussa Lindeman voitti vuonna 1960 ja florettimiekkailussa vuonna 1973. Hän osallistui myös kenttäratsastuskilpailuihin ja voitti vuonna 1961 Suomen mestaruuden hevosella Oscarita. Kilpauransa jälkeen Lindeman toimi muun muassa Suomen Miekkailuliiton toiminnanjohtajana vuodesta 1987 alkaen. Hän oli ammatiltaan upseeri ja jäi eläkkeelle everstiluutnanttina. Hän toimi YK:n sotilastarkkailijana Kashmirissa vuosina 1964–1965. Kurt Lindemanin vaimo Irma Lindeman (omaa sukua Ivanoff) edusti Suomea miekkailun MM-kilpailuissa vuosina 1963 ja 1965. Heidän tyttäristään Mikaela Lindeman on kilpaillut pikajuoksussa ja Vivi Lindeman voimistelussa. == Saavutuksia == === Nykyaikainen viisiottelu === * Olympiakisoissa Roomassa 1960 joukkuekilpailussa neljäs ja yksilökilpailussa yhdeksäs * MM-hopeaa henkilökohtaisessa kilpailussa ja pronssia joukkuekilpailussa Aldershotissa 1958 * MM-kisoissa henkilökohtaisessa kilpailussa kahdeksas ja joukkuekilpailussa neljäs 1961 * SM-kultaa 1960, hopeaa 1958 ja 1961 * Vuoden viisiottelija Suomessa 1958 ja 1960 === Miekkailu === * PM-kisoissa epävirallinen joukkuemestaruus 1957 * SM- kultaa floretilla 1973 * SM-hopeaa kalvalla 1967 * SM-pronssia kalvalla 1969, säilällä 1970 ja floretilla 1972 === Kenttäratsastus === * SM-kultaa hevosella Oscarita 1961 ==Lähteet== * Luokka:Suomalaiset miekkailijat Luokka:Suomalaiset nykyaikaiset viisiottelijat Luokka:Suomalaiset ratsastajat Luokka:Suomalaiset everstit Luokka:Vuonna 1932 syntyneet Luokka:Elävät henkilöt
Olavi Salminen

Olavi Ilmari Sysinoro (ent. Salminen, 15. lokakuuta 1920 Turku – 4. elokuuta 1999 Turku) oli suomalainen nykyaikainen viisiottelija. Viisiottelun lisäksi hän kilpaili kansallisella tasolla uinnissa, voimistelussa, ammunnassa ja ampumahiihdossa. == Saavutuksia == * MM-kisoissa Tukholmassa 1949 joukkuekilpailussa hopeaa ja henkilökohtaisessa kilpailussa kahdeksas * SM- kisoissa viides 1949 * Puolustusvoimien mestaruuskilpailuissa hopeaa 1948 ja kuudes 1947 ==Lähteet== Luokka:Suomalaiset nykyaikaiset viisiottelijat Luokka:Vuonna 1920 syntyneet Luokka:Vuonna 1999 kuolleet
Vilho Taalikka

Vilho "Ville" Johannes Taalikka (8. huhtikuuta 1921 Lappee – 23. syyskuuta 1994) oli suomalainen nykyaikainen viisiottelija ja ampuja. == Saavutuksia == === Nykyaikainen viisiottelu === * MM-kilpailuissa joukkuekilpailussa hopeaa 1950 ja 1951, henkilökohtaisesti kahdeksas (1950) ja kolmastoista (1951) * SM- kultaa 1950, pronssia 1949 (lisäksi 4. 1951, 5. 1952, 7. 1953, 4. 1954 ja 9. 1955) === Ammunta === * MM-kilpailuissa 1952 isopistoolin joukkuekilpailussa neljäs, henkilökohtaisesti kolmastoista * SM-kultaa pistoolin kuvioammunnassa 1954 * useita SM-mitaleja ja Puolustusvoimien mestaruuksia eri pistooleilla == Lähteet == Luokka:Suomalaiset ampujat Luokka:Suomalaiset nykyaikaiset viisiottelijat Luokka:Vuonna 1921 syntyneet Luokka:Vuonna 1994 kuolleet
Thomas Quasthoff

Thomas Quasthoff on (s. 9. marraskuuta 1959 Hildesheim, Länsi-Saksa) saksalainen bassobaritoni. Hän on tunnettu mahtavasta äänestään. Viime vuosina hän on noussut nopeasti kansainväliseksi kuuluisuudeksi. Kuten monet lapset 1950- ja 60-lukujen vaihteessa, Quasthoff syntyi epämuodostuneena äitinsä pahoinvointilääkkeessä olleen talidomidin aiheuttaman myrkytyksen takia. Hän on vain noin 132 cm pitkä ja hänen käsivartensa ovat lyhyet ja epämuodostuneet. Tämä ei kuitenkaan estänyt häntä työskentelemästä laulajana. Quasthoffilta evättiin pääsy konservatorioon, sillä hän ei voi soittaa pianoa. Hänen vanhempansa hankkivat hänelle kuitenkin yksityisopettajan. Hänen laulajanuransa alkoi vuonna 1988 hänen voittaessaan tärkeän laulukilpailun Münchenissä. 2012 Quasthoff ilmoitti lopettavansa konsertoinnin terveyssyihin vedoten. Hän kuitenkin edelleen on jatkanut laulutaiteen opettajana ja mestarikurssien pitäjänä. Quasthoff on ollut maailman parhaita ja kysytyimpiä baritoneja. Hän on berliiniläisen Hans Eisler -korkeakoulun professori. Lokakuussa 2008 hän vieraili Radion sinfoniaorkesterin solistina. ==Lähteet== ==Kirjat== * Thomas Quasthoff: Minun ääneni (Die Stimme). Suom. Riitta Virkkunen. Otava 2005 Luokka:Bassobaritonit Luokka:Saksalaiset oopperalaulajat Luokka:Saksalaiset jazzmuusikot Luokka:Grammy-palkinnon saajat Luokka:Vuonna 1959 syntyneet Luokka:Elävät henkilöt
Frederikshavn

Frederikshavn on Tanskassa Pohjois-Jyllannin alueella sijaitsevan Frederikshavnin kunnan keskustaajama. Vuoden 2012 alussa taajamassa oli 23 295 asukasta. Frederikshavn on merkittävä satamakaupunki Vendsyssel-Thyn saarella Pohjois-Jyllannissa. Koko Fredrikshavnin kunnan alueella oli 62 741 asukasta vuonna 2007 ja varsinaisessa Fredrikshavnin kaupungissa 23 636 asukasta vuonna 2006. == Historia == Alueelta on tehty arkeologisia löytöjä kivikaudelta viikinkiaikaan saakka. Rannikolta on löydetty varhaiskeskiajalta peräisin olevia laivanhylkyjä. Vuonna 1535 alueella oli kalastajayhdyskunta, joka tunnettiin Fladstrandin nimellä. Tälle alueelle keskittyi myös alueen kaupankäynti kalastuksen lisäksi. Vuonna 1568 dokumenteissa mainitaan Fladstrandissa olleen 16 taloutta. Kaupankäynnin kehittyessä valtio muutti tulliaseman Sæbystä Fladstrandiin vuonna 1681. 1600-luvulla kuningas Kristian IV:n osallistuessa kolmikymmenvuotiseen sotaan Saksan joukot uhkasivat koko Jyllantia. Sen vuoksi Fladstrandiinkin rakennettiin vuonna 1627 pieni linnoitus eli skanssi, joka on edelleen olemassa ja tunnetaan nimellä Nordre Skanse. 1680-luvulla kaupunkia linnoitettiin lisää. Linnoituksesta on edelleen jäljellä kaupungin tunnettu torni Krudtårnet. Ratkaiseva tapahtuma kaupungin kehitykselle oli ensimmäisen kunnollisen sataman rakentaminen linnoituksen länsipuolelle 1806–1815. Sataman rakentamisen myötä Fladstrandin nimi vaihtui Frederikshavniksi ja paikkakunta sai kaupunkistatuksen () vuonna 1818. Paikkakunnalle tuli 1800-luvulla paljon laivanvarustamo- ja metalliteollisuutta muun muassa rautatieyhteyksien ja teollistumisen myötä sataman vanavedessä. == Liikenneyhteydet == thumb|250px|Autolauttoja satamassa Frederikshavn on tärkeä laivaliikenteen solmukohta, josta on autolauttayhteyksiä Norjaan ja Ruotsiin useita kertoja päivässä. Laivamatka Göteborgiin kestää nopeimmillaan kaksi tuntia. Vuosittain sataman kautta kulkee 2,5 miljoonaa matkustajaa, puoli miljoonaa autoa ja 3 miljoonaa tonnia rahtia. Ainakin seuraavat lauttayhteydet kulkevat säännöllisesti: * Color Line - päivittäinen autolauttayhteys Osloon * Stena Line - useita päivittäisiä yhteyksiä Göteborgiin ja Osloon * Læsø I/S - päivittäiset yhteydet Læsøn saarelle * Postbåden - yhteys Hirsholmene-saarille kolmesti viikossa. Tunnin ajomatkan päässä sijaitsee Aalborgin kansainvälinen lentokenttä ja 15 kilometrin etäisyydellä maan sisäistä liikennettä hoitava Sindalin lentokenttä. Rautatieyhteyttä Skageniin (Skagensbanen) hoitaa yksityinen rautatieyhtiö Nordjyske Jernbaner. Tanskan valtiollinen rautatieyhtiö DSB puolestaan liikennöi päärataa etelään, jota pitkin junalla pääsee Aalborgiin, Aarhusiin ja aina Kööpenhaminaan saakka. E45-moottoritie alkaa kaupungista. == Muuta == Frederikshavn on Rovaniemen ystävyyskaupunki. ==Lähteet== ==Aiheesta muualla== * Frederikshavnin kunnan kotisivut Luokka:Tanskan kaupungit Luokka:Tanskan kuntien keskustaajamat Luokka:Frederikshavnin kunta
Noidanpääsumu

Noidanpääsumu (IC 2118) on kaasusumu, joka on saanut nimensä muotonsa mukaan. Se peittää taivaalta 1 × 3 asteen suuruisen alueen. Sen uskotaan olevan muinaisen supernovan jäänne tai kaasupilvi, jonka läheinen Rigel valaisee. Se on Eridanuksen tähdistössä noin tuhannen valovuoden päässä Maasta. Paremmin sinistä kuin punaista valoa heijastavat pölyhiukkaset antavat noidanpääsumulle sen sinisen värin. Luokka:Kaasusumut
Eero Lohi

Eero Olavi Lohi (14. elokuuta 1927 Ranua – 10. heinäkuuta 2023 LietoKuolinilmoitus. Helsingin Sanomat 2.8.2023, s. B 11.) oli suomalainen nykyaikainen viisiottelija sekä lajin valmentaja ja järjestöaktiivi. Hän kilpaili kansallisella tasolla myös miekkailussa ja maastohiihdossa. Lohi osallistui kilpailijana yksiin olympialaisiin, mutta sen jälkeen myös joukkueenjohtajana ja tuomarineuvoston jäsenenä. Ammatiltaan Lohi oli upseeri. Hän jäi eläkkeelle everstiluutnanttina 1982. == Saavutuksia == * olympialaisissa Roomassa 1960 joukkuekilpailussa neljäs, henkilökohtaisessa kilpailussa 16:s * MM-hopeaa joukkuekilpailussa 1957 (henkilökohtaisesti 13.) ja pronssia joukkuekilpailussa 1958 (henkilökohtaisesti 13.) lisäksi 1955 joukkuekisan kuudes, henkilökohtaisesti 27., 1961 joukkuekisan neljäs, henkilökohtaisesti 19. ja 1962 joukkuekisan seitsemäs, henkilökohtaisesti 16. * SM-kultaa 1958, -hopeaa 1953, 1954, 1956 sekä -pronssia 1962 (13. 1952, 5. 1957, 4. 1959, 5. 1960, 6. 1961, 7. 1963, 7. 1967, 8. 1968, 7. 1969, 9. 1970, 12. 1971, 11. 1972, 14. 1973 ja 13. 1974) * miekkailussa SM-kultaa joukkuekalvassa 1959 sekä hopeaa 1958 ja 1960 == Lähteet == Luokka:Suomalaiset miekkailijat Luokka:Suomalaiset nykyaikaiset viisiottelijat Luokka:Suomalaiset everstit Luokka:Vuonna 1927 syntyneet Luokka:Vuonna 2023 kuolleet
Kari Takko

Kari Maurits Takko (s. 23. kesäkuuta 1962 Uusikaupunki) on ammattilaisuransa lopettanut jääkiekkomaalivahti. ==Pelaajaura== ===Seuratasolla=== Hän aloitti uransa pelaamalla seitsemän kautta Porin Ässissä, josta siirtyi kuudeksi kaudeksi NHL:ään. Quebec Nordiques varasi hänet vuonna 1981 10. varauskierroksella, mutta sopimusta ei syntynyt. Takko varattiin uudelleen vuoden 1984 varaustilaisuudessa, tällä kertaa Minnesota North Stars -joukkueeseen. Minnesotassa Takko oli suomalaisittain erikoisessa tilanteessa kun hän kilpaili kakkosmaalivahdin paikasta toisen suomalaismaalivahdin, Jarmo Myllyksen kanssa. Hän pelasi NHL-uransa aikana sekä Minnesotassa että Edmonton Oilersissa. Oilersiin Takko myytiin yllättäen kesken kautta 1990–91. NHL-uran jälkeen Takko siirtyi takaisin Porin Ässiin, jossa pelasi seitsemän kautta. Takko profiloituikin suureksi Ässä-fanien suosikiksi pelaajauransa aikana. Jääkiekkomaalivahtiuransa Takko päätti Ruotsissa HV71:n riveissä vuosina 1997–2000. ===Maajoukkueessa=== Takko pelasi Suomen jääkiekkomaajoukkueessa 104 maaottelua. Niihin sisältyi muun muassa kolmet MM-kisat vuosina 1983, 1985 ja 1991, Sarajevon olympialaiset vuonna 1984 sekä 1987 Kanada-cup- ja vuoden 1996 maailmancupturnaus. 1990-luvulla Kari Takko oli pitkään poissa maajoukkueesta, mutta teki paluun vuoden 1996 maailmancupturnaukseen. ==Pelaajauran jälkeen== Peliuransa jälkeen Takko on toiminut Dallas Starsin kykyjenetsijänä ja HC Ässät Pori Oy:n hallituksessa. Hän lähti Ässien hallituksesta syyskuussa 2008, kun Pentti Matikainen valittiin Ässien pelaajakoordinaattoriksi.http://www.iltalehti.fi/jaakiekko/200809188288387_jk.shtml Suomen Jääkiekkomuseo aateloi Takon Suomen Jääkiekkoleijonaksi numerolla 179. Takon poika, Karri oli myös jääkiekkoilija.Kiekkolegendan poika voitti kultaa Koivun ja Ruudun rinnalla, ura päättyi loukkaantumiseen - kertoo nyt Ylellä hurjasta elämänmuutoksesta ==Saavutukset== *kolme SM-hopeaa ja pronssi *SM- liigan paras maalivahti 1985 ja 1994 *SM-liigan tähdistökentällinen 1985 *Lynces Academicin patsas parhaalle maalivahdille 1985 ja 1993 ==Lähteet== == Aiheesta muualla == * HockeyGoalies – Kari Takko * * Kari Takko nhlfinns.com:ssa *Takon tiedot Jääkiekkomuseon sivulla Luokka:Suomalaiset jääkiekkomaalivahdit Luokka:Urpo Ylönen -palkinnon voittajat Luokka:Minnesota North Starsin varaamat pelaajat Luokka:Vuonna 1962 syntyneet Luokka:Elävät henkilöt
Pyhän Luukkaan kappeli (Oulu)

Pyhän Luukkaan kappeli sijaitsee Linnanmaan kaupunginosassa Oulun yliopistoalueella. Kirkko on Tuiran seurakunnan kolmas kirkko. Kirkkosalissa on tilaa noin 200 sanankuulijalle. Arkkitehtien Seppo Kähkösen ja Markku Kuhalammen suunnittelema rakennus valmistui vuonna 1988, ja se vihittiin kirkoksi samana vuonna. Suunnittelijat valittiin vuonna 1985 pidetyn valtakunnallisen arkkitehtuurikilpailun perusteella. Kappeli on Suomessa harvinainen pyöreäpohjainen kirkko. Kappelia on laajennettu vuonna 2003 kahdella seurakuntasalilla ja kerhohuoneella.Pyhän Luukkaan kappelin laajennus valmis == Lähteet == == Aiheesta muualla == * Oulun seurakunnat – Pyhän Luukkaan kappeli Luokka:Linnanmaa Luokka:Oulun kirkkorakennukset Luokka:Suomen kivikirkot
Gol

Gol on brasilialainen halpalentoyhtiö, joka on haastanut perinteisistä kilpailijoista erityisesti Varigin, VASPin (meni konkurssiin keväällä 2005) ja Transbrasilin (konkurssiin 2003). Yhtiö keskittyy erityisesti maan sisäisiin lentoihin, tosin reittivalikoimaan kuuluu myös muun muassa Buenos Aires, Bolivian Santa Cruz de la Sierra sekä Paraguayn Asunción. Yhtiön palvelukonsepti on halpalentoyhtiöistä poikkeava, sillä esimerkiksi ruoka- ja juomatarjoilu on ilmainen. Yhtiön markkinaosuus on 37 % Brasilian sisäisistä lennoista ja 11 % ulkomaanlennoista tehden Golista TAM Linhas Aéreasin jälkeen maan toiseksi suurimman lentoyhtiön. == Historia == Lentoyhtiö perustettiin vuonna 2000 ja se aloitti toimintansa 15. tammikuuta 2001. Golin edulliset hinnat ovat muuttaneet olennaisesti Brasilian sisäistä lentomatkustamista. Vuoteen 2004 mennessä Gol on kuljettanut 11 600 000 matkustajaa ja saavuttanut 20 % markkinaosuuden Brasilian lentomarkkinoista. 24. heinäkuuta 2004 Gol aloitti samanaikaisesti listautumisen São Paulon ja New Yorkin pörsseihin. Nykyään sen omistajia ovat AeroPar Participacoes (77 %), Venture (17,6 %) ja American International Group (5,4%) sekä 7 250 työtekijää. Golin arvonnousu on nostanut Constantino-perheen Forbesin vuoden 2005 miljardöörilistalle. == Kohteet == Gol lentää seuraaviin kaupunkeihin Brasiliassa (toukokuussa 2006): Belém, Belo Horizonte, Boa Vista, Brasília, Campinas, Campina Grande, Campo Grande, Caxias do Sul, Cuiabá, Curitiba, Florianópolis, Fortaleza, Goiânia, Iguassun putoukset , Joinville, Londrina, Macapá, Maceió, Manaus, Maringá, Natal, Navegantes, Palmas, Petrolina, Porto Alegre, Porto Seguro, Porto Velho, Recife, Ribeirão Preto, Rio Branco, Rio de Janeiro, Salvador, Santarém, São Luís, São Paulo, Teresina, Uberlândia ja Vitória. Ulkomaanlentoja yhtiöllä on Asuncióniin, Buenos Airesiin, Córdobaan, Limaan, Montevideoon, Panama Cityyn (Code-share sopimus Copa Airlinesin kanssa), Rosarioon sekä Santa Cruz de la Sierraan. ==Tunnukset== *IATA: G3 *ICAO: GLO ==Laivasto== Yhtiön laivasto elokuussa 2021: Golin laivasto Konetyyppi Lukumäärä Tilauksia Boeing 737-700 23 — Boeing 737-800 92 — Boeing 737 MAX 8 13 65 Boeing 737 MAX 10 — 10 Yhteensä 128 75 Laivaston keski-ikä 11,3 vuotta (elokuu 2021). == Onnettomuudet == Gol Transportes Aéreosin lento 1907 29. syyskuuta 2006 syöksyi maahan Mato Grosson alueella Brasiliassa. Onnettomuudessa kuoli 148 matkustajaa ja 6 miehistön jäsentä. == Lähteet == == Aiheesta muualla == *Yhtiön kotisivut Luokka:Brasilialaiset lentoyhtiöt Luokka:Halpalentoyhtiöt Luokka:Pörssiyhtiöt
Eternium

Eternium on Diablon kolmas studioalbumi, joka julkaistiin 19. tammikuuta 2004. Se nousi Suomen albumilistan kolmannelle sijalle viikolla 4/2004. Albumi alkaa kahdella katkelmalla Henry Theelin ”Rattaanpyörä”-iskelmästä. Kappale ”Read My Scars” julkaistiin singlenä, ja siitä kuvattiin myös musiikkivideo. Albumin vinyylipainos ilmestyy 1. maaliskuuta 2024. == Kappaleet == Sävellys ja sanoitus: Marko Utriainen ja Rainer Nygård. # # # # # # # # # # # == Kokoonpano == * Rainer Nygård – laulu, kitara * Marko Utriainen – kitara * Aadolf Virtanen – bassokitara * Heikki Malmberg – rummut === Vierailevat muusikot === * Jytt – laulu (kappale ”Queen of Entity”) * Markku Kivistö – taustalaulu * Keijo Niinimaa – taustalaulu === Tuotanto === * Miikka Tikka – kansikuva * Samu Oittinen – äänittäjä * Mikko Karmila – miksaaja == Arvostelut == * City: City.fi: Levyarvio * Desibeli.net: Desibeli.net: Levyarvio * Helsingin Sanomat: Helsingin Sanomat: Levyarvio * Imperiumi.net: Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * ”Read My Scars” -musiikkivideo * * Luokka:Diablon albumit Luokka:Vuoden 2004 albumit
Elävä kuollut

Elävä kuollut eli epäkuollut tarkoittaa yleisesti erilaisia taruolentoja, jotka ovat heränneet kuolleista takaisin elävien maailmaan. Populaarikulttuurissa tunnetuimpia eläviä kuolleita ovat vampyyrit ja zombit. Sanan 'epäkuollut' kehitti kääntäjä Kersti Juva englannin sanan undead vastineeksi kääntäessään J. R. R. Tolkienin Tarua sormusten herrasta. Epäkuolleita taruolentoja tunnetaan useissa kulttuureissa ja ne esiintyvät usein fiktiossa, etenkin fantasiassa ja kauhussa. Esimerkiksi kirjassa Harry Potter ja puoliverinen prinssi puhutaan epäkuolleista, tarkemmin manaliuksista. Ne ovat kuolleita velhoja, jotka joku pimeyden velho on valjastanut taialla käyttöönsä. == Ruumiillisia eläviä kuolleita == * Draugr Skandinaavisessa mytologiassa * Ghoul arabien tarinoissa * Hyppivät ruumiit kiinalaisissa tarinoissa (Jiangshi) * Revenantit keskiajan Euroopan kronikoissa * Zombit voodoo-uskonnossa * Muumiot nykyajan fiktiossa * luurangot * Lichit * Vampyyrit * Wight == Ruumiittomia eläviä kuolleita == * Banshee * aave, kummitus, henki * yliluonnollinen näky * Poltergeist == Katso myös == * Ylösnousemus * Kuolemattomuus * Tuomiopäivä * Feenix == Aiheesta muualla == * Fredrik Gjerde: Kiinalainen zombi metsästää elämänvoimaa. Radio86 4.11.2009. *
Kuolleiden kirja (täsmennyssivu)

Kuolleiden kirja voi merkitä seuraavia: * Kuolleiden kirja, muinaisten egyptiläisten hautausmenoissa käytetty papyruskäärö * Tiibetiläinen kuolleiden kirja eli Bardo Thodol * Kuolleiden kirja (Book of the Dead), Patricia Cornwellin romaani vuodelta 2007 * Kuolleiden kirja (The Book of the Dead), Douglas Prestonin romaani vuodelta 2007
Vihreä välähdys

thumb|Vihreä välähdys San Franciscossa Vihreät välähdykset ja vihreät säteet ovat harvinaisia optisia ilmiöitä, joita näkyy joko juuri auringonlaskun jälkeen tai juuri ennen auringonnousua. Auringon yläosasta näkyy hieman taivaanrannan takaa, mutta vihreänä, tai auringon yläosasta osoittaa ylöspäin vihreä säde. Vihreitä välähdyksiä ja säteitä näkee yleensä matalilla paikoilla, joista näkyy taivaanranta, esimerkiksi merellä tai rannalla. Vihreä hetki kestää sitä kauemmin, mitä hitaammin Aurinko laskee. Keskileveysasteilla päiväntasaajan ympärillä vihreä välähdys kestää korkeintaan sekunnin tai kaksi. Etelänavalla vihreää välähdystä on havainnoitu jopa 20 tunnin ajan. Vihreät välähdykset ja säteet johtuvat valon siroamisesta ilmakehässä. Laskevan auringon yläosa vihertyy tavallisestikin hieman, mutta vihreä välähdys edellyttää kangastuksen, joka laajentaa vihreää aluetta tai kadottaa muunväriset näkyvistä. Ennen kuin vihreät välähdykset osattiin selittää optiikan avulla, niitä pidettiin pelkkänä uskomuksena. Vihreän hetken näkemisen on esimerkiksi ajateltu tuovan onnea. ===Sininen välähdys=== Ilmakehän taittumisilmiö aikaansaa yleensä vain vihreitä välähdyksiä. Sininen välähdys näkyy vain, jos ilmakehän olosuhteet ovat lähellä täydellistä, jolloin ero sinisen ja vihreän valon taittumisessa on mahdollisimman voimakas. == Lähteet == ==Aiheesta muualla== * Vihreä välähdys kuvattuna Suomessa NASA * A Green Flash Page, Andrew T. Young's page with comprehensive explanations and simulations. * Straight Dope Article on the Green Flash from Cecil Adams * Green flash photos * A Green Flash Gallery * , Éric Rohmerin elokuva * Hyperphysics * Fact Monster Luokka:Ilmakehän optiset ilmiöt Luokka:Valoilmiöt
Rauma-luokan ohjusvene

Rauma-luokan ohjusveneet Rauma (70), Raahe (71), Porvoo (72) ja Naantali (73) ovat kolmannen sukupolven suomalaisia ohjusveneitä. Veneet rakennettiin Hollmingin/Finnyards Rauman telakalla vuosina 1990–1992. == Rakenne ja koneisto == Alukset ovat alumiinirakenteisia. Aluksien voimansiirto on toteutettu vesisuihkupropulsiolla, jonka ansiosta alusten ohjailukyky on hyvä ja ne pystyvät toimimaan hyvinkin matalissa vesissä. Aluksia suunniteltaessa pyrittiin pienentämään niiden magneettista-, lämpö-, ja tutkaherätettä sekä melutasoa. == Meritorjuntaohjukset, omasuoja- ja sukellusveneentorjunta-aseet == Aluksen pääaseena on kuusi ruotsalaisvalmisteista meritorjuntaohjusta. Omasuoja-aseina aluksella on 40 mm ilmatorjuntatykki ja kaksi ilmatorjuntakonekivääriä. Sukellusveneiden etsintää varten alus on varustettu syvyytettävällä kaikumittaimella ja sukellusveneentorjunta-aseina käytetään syvyyspommeja sekä ruotsalaista ASW-600 Elma -syvyysammusheitintä (2 kpl). Lisäksi aluksia voidaan käyttää miinoitukseen. Ennen Rauma-luokan modernisointia alukset oli varustettu ranskalaisilla Matra Mistral -ilmatorjuntaohjuksilla. Modernisoinnin jälkeen aluksissa ei ole lainkaan ilmatorjuntaohjuksia. Omasuojaa tarjoaa Rheinmetallin MASS -harhamaaliheitin. == Upinniemestä Pansioon == Alukset sijoitettiin Suomenlahden laivaston vartiolaivueeseen (myöhemmin Suomenlahden Meripuolustusalueen 7. ohjuslaivue). Laivueen saatua 2000-luvulla käyttöönsä uudet Hamina-luokan ohjusveneet, siirrettiin Rauma-luokan ohjusveneet Saaristomeren Meripuolustusalueen 6. ohjuslaivueeseen. Viimeisenä Rauma-luokan aluksena uuteen laivueeseen siirtyi Porvoo keväällä 2006. == Modernisointi == Kaikki luokan ohjusveneet peruskorjattiin syksystä 2010 syksyyn 2013, millä taattiin aluten käyttö 2020-luvulle. Ensimmäinen alus, Naantali, luovutettiin toukokuussa 2013 takaisin merivoimille.https://www.ts.fi/uutiset/486669 Turun Sanomat 17.5.2013 Heti korjausten valmistuttua kolmesta aluksesta löytyi väsymismurtumia. Ne telakoitiin ja kahden veneen propulsiojärjestelmässä löytyi värähtelyä, jonka syytä ei tiedetä. Se saattoi vaikuttaa murtumien syntymiseen. Komentaja Veli- Pekka Heinosen arvion mukaan murtumat eivät vaikuta aluksen kokonaislujuuteen, mutta ne asetettiin käyttökieltoon. Lisäksi hän sanoo, että alusten alumiini on tullut elinkaarensa päähän ja väsymismurtumia voi tulla. Alukset palaavat käyttöön vuoden 2015 aikana. ==Lähteet== Luokka:Suomen merivoimien ohjusveneet Luokka:Seulonnan keskeiset artikkelit